स्मार्ट ड्रेसिंग के 5 फैक्टर- हाइट, वेट, कंफर्ट, डिजाइन और ट्रेंड; फैशनेबल पर्सनैलिटी का परफेक्ट कॉम्बिनेशन
Fashion Designer Shilpi Ahuja On Urfi Javed Fashion Style उर्फी जावेद को आप क्या कहेंगे? उनके ड्रेसअप होने के स्टाइल को आप फैशनेबल होना कहेंगे, खराब ‘फैशन सेंस’ मानेंगे या सिर्फ पब्लिसिटी स्टंट?
उर्फी जावेद को आप क्या कहेंगे? उनके ड्रेसअप होने के स्टाइल को आप फैशनेबल होना कहेंगे, खराब ‘फैशन सेंस’ मानेंगे या सिर्फ पब्लिसिटी स्टंट? हो सकता है कि उर्फी अपने आपको बोल्ड और ब्यूटीफुल मानती हों या दिखाना चाहती हों, लेकिन आखिरकार उनका मकसद एक ही है- अपने ड्रेसिंग सेंस और स्टाइल से अपनी पर्सनैलिटी को दुनिया के सामने रखना। इसलिए उर्फी के इस अवतार को आप क्या नाम देंगे, फैशन या खुद का प्रोपेगैंडा?
फैशन डिजाइनर शिल्पी आहूजा ने बताया कि उर्फी जावेद का अपना अलग फैशन स्टाइल है। लोगों की नजरों में यह ऑड या वियर्ड फैशन हो सकता है, लेकिन फैशन की दुनिया में इसे ‘बिजार ड्रेसिंग’ कहा जाता है जो बेतुके ढंग से तैयार होने को कहा जाता है। अब चाहे वह लोहे की जंजीर और ब्लेड हो या प्लास्टिक या स्ट्रॉ के सहारे ड्रेस-अप होना। बिजार ड्रेसेज अक्सर इवेंट्स और थीम पार्टी में पहनी जाती हैं। जैसे मेट गाला में सेलेब्स ऐसा ही ऊटपटांग स्टाइल अपनाते हैं।
शिल्पी आहूजा कहती हैं कि यह फैशन कॉमन नहीं है और इंसान को दूसरों से अलग दिखाता है, शायद इसीलिए उर्फी ने इस स्टाइल को अपनाया है। वहीं उर्फी ने एक बार अपना वीडियो जारी करके कहा था कि उन्हें कपड़ों से एलर्जी है इसलिए वह कपड़े पहनने से बचती हैं।
क्या फैशन की भाषा सब जानते-समझते हैं?
जब हम शोरूम में घुसते हैं तो लिमिटेड एडिशन, न्यू अराइवल और ऑन सेल जैसे बोर्ड देखकर समझ जाते हैं कि ये काउंटर्स क्या कहना चाहते हैं? इतना फैशन तो सभी समझते हैं।
जैसे लिमिटेड एडिशन में कंपनी प्रोडक्ट के चुनिंदा पीस ही निकालती है। यह कपड़े, घड़ी या परफ्यूम समेत कोई भी चीज हो सकती है। फैशन की डिक्शनरी में रोज नए शब्द जुड़ते रहते हैं जो पॉपुलर होकर सबकी जुबान पर चढ़ जाते हैं। धीरे-धीरे यह लोगों की ड्रेसिंग सेंस का हिस्सा बन जाते हैं।
खबर में आगे बढ़ने से पहले इस पोल में अपनी राय दीजिए
मिस्र में 5 हजार साल पहले बना था कपड़ा
अमेरिका के जॉर्ज वॉशिंगटन म्यूजियम ऑफ टेक्सटाइल्स के अनुसार जहां धागा बनने की शुरुआत 34000 साल पहले हुई, वहीं दुनिया में फ्रैबिक या कपड़ा बनने की शुरुआत प्राचीन मिस्र से हुई। 5 हजार साल पहले यहां ‘तारखान’ नाम की पोशाक बनाई गई जो लिनेन से बनती थी। यह आज की शॉर्ट कुर्ती की तरह दिखती थी। इसे महिलाएं पहनती थीं।
वहीं, चीन के एक गुबंद से एक पैंट मिली जो 3000 साल पुरानी बताई जाती है।
सबसे पहले बात करते हैं ड्रेस के कट्स की। इसमें से कई ड्रेसेज आपने किसी न किसी को पहने जरूर देखा होगा। इनके बारे में जानते हैं।
आगे बढ़ने से पहले ग्राफिक्स से जानिए ड्रेसेज के अलग-अलग नाम: 
कंफर्ट ही असली फैशन, बॉडी टाइप के हिसाब से पहनें कपड़े 
सेलिब्रिटी फैशन स्टाइलिस्ट सोनल जैन का कहना है कि कंफर्ट ही असली फैशन है। हमेशा अपने बॉडी टाइप के हिसाब से ड्रेस पहननी चाहिए। कपड़े वहीं पहने जिसमें आप कंफर्टेबल फील करें।
घड़ी स्टाइलिंग का अहम हिस्सा
पुरुष और महिला दोनों की पर्सनैलिटी में रिस्टवॉच इंपोर्टेंट रोल निभाती है। कौन सी घड़ी किस मौके पर और किस ड्रेस के साथ पहनी जाती है, यह पता न हो तो यह छोटी-सी बात आपका फैशन सेंस और आपका इंप्रेशन दोनों बिगाड़ सकती हैं।
घड़ी आज हर किसी के स्टाइल का हिस्सा है जो कम कीमत से शुरू होकर लाखों रुपए तक की आती है। घड़ियां 4 तरह की होती हैं।
मकैनिकल वॉच- चाबी भरने वाली घड़ियां। ये फिर से स्टाइल स्टेटमेंट बन रही हैं। यह हर मौके पर पहनी जा सकती हैं।
ऑटोमैटिक वॉच- कलाई की मूवमेंट से ऑटोमैटिक चलने वाली खड़ी। यह वेकेशन पर या ट्रैवलिंग के दौरान पहनी जा सकती है।
क्वार्ट्ज घड़ियां- सेल से चलती हैं और सोलर वॉच धूप की किरणों से चार्ज होती है। यह ऑफिस में पहनी जा सकती है।
स्मार्ट वॉच- बिजली से चार्ज की जाती हैं। यह जिम, योग, वॉक या कोई भी फिटनेस एक्टिविटी करने के दौरान पहनी जाती है।
ग्राफिक्स से जानिए घड़ी की दुनिया: 
ड्रेस और मौके के हिसाब से घड़ी चुनें
अगर आप बीच वेकेशन पर जा रहे हैं तो डाइव वॉच, पार्टी में जा रहे है तो फैशन वॉच और ऑफिस जा रहे हैं लेदर स्ट्रैप्स की क्वार्ट्ज वॉच ही चुनें। लड़के अगर लेदर स्ट्रैप की घड़ी पहन रहे हैं तो उनके स्ट्रैप का कलर उनके फुटवेयर से मैच करना चाहिए।
लड़कियां भी अपने फुटवेयर या हैंडबैग से मैचिंग स्ट्रैप चूज करें। लेदर और मेटल के स्ट्रैप्स को फॉर्मल ड्रेसिंग के साथ मैच करें। पार्टी में मेटल या लेदर के स्ट्रैप्स की वॉच पहनी जा सकती है। वहीं, अगर कोई महिला गोल्डन हैंडबैग कैरी कर रही है तो उसे गोल्डन स्ट्रैप की ही घड़ी पहननी चाहिए, सिल्वर नहीं।
ऐसे पहचानें घड़ी आपके लिए सही है या नहीं
घड़ी का साइज कलाई के हिसाब से होना चाहिए। अगर कलाई की गोलाई 6 से 7 इंच की है तो 38, 40 या 42 mm डायल साइज की घड़ी पहननी चाहिए। अगर कलाई का साइज 7.5 से 8 इंच है तो घड़ी का डायल 44 mm या 46 mm का होना चाहिए।
लड़कियां जितनी ड्रेसेज की दीवानी होती हैं, उतनी ही हैंडबैग की भी होती हैं। पहली नजर उनके हैंडबैग पर ही पड़ती है। इसलिए इसके बारे में जानकारी होना भी जरूरी है। 
लेडीज हैंडबैग को कहते थे पॉकेटबुक
महिलाओं के बैग को पर्स कहा जाता है, लेकिन असल में पर्स छोटा होता है जिसमें केवल सिक्के रखे जाते हैं। 1990 में हैंडबैग शब्द का इस्तेमाल पुरुषों के बैग के लिए होता था और महिलाओं के बैग को ‘पॉकेटबुक’ कहा जाता था।
हैंडबैग का इस्तेमाल पहली बार 14वीं शताब्दी में मिस्र में हुआ। तब पुरुष इसका इस्तेमाल करते थे। 1400 में हैंडबैग का इस्तेमाल पुरुषों और महिलाओं के बीच स्टेटस सिंबल बन गया। तब ज्वेलरी के साथ सिल्क के हैंडबैग इस्तेमाल होते थे।
हैंडबैग कई तरह के होते हैं। ग्राफिक्स देखिए:
हाइट के हिसाब से हैंडबैग चुनें
स्टाइलिस्ट सोनल जैन कहती हैं कि कम हाइट वाली महिलाओं को छोटे से मीडियम साइज के बैग कैरी करने चाहिए। स्ट्रैप की लंबाई भी मीडियम होनी चाहिए। जैसे मैसेंजर बैग, बाउलर बैग। चौड़े बैग कैरी करने से हाइट और कम लगती है। अगर बैग लंबे हैं तो हाइट ज्यादा दिखती है। अगर हाइट ज्यादा है तो छोटे स्ट्रैप का बैरल बैग, क्लच बैग या एनवलप बैग कैरी करें।
महिला का वेट ज्यादा होने पर उन्हें मीडियम साइज का बैग लेना चाहिए। लंबे स्लिंग बैग से बचना चाहिए। जिनका फिगर सही है वे मीडियम साइज के होबो बैग या क्रॉस बॉडी बैग ले सकती हैं।
ड्रेस, हैंडबैग और रिस्ट वॉच के अलावा फुटवियर भी आपकी फैशन ड्रेसिंग का खास हिस्सा हैं, जिसे लोग अक्सर नजरअंदाज कर देते हैं या मिसमैच कर लेते हैं। 
10 हजार साल पहले पेड़ की छाल से बने थे जूते 
जब भी कोई इंसान किसी से मिलता है तो सबसे पहले नजरें उनके जूतों पर जाती है। लोग कहते हैं कि इंसान की पर्सनैलिटी उनके जूतों से समझी जा सकती है। फुटवियर पर्सनैलिटी का सबसे अहम हिस्सा होता है जो पूरे स्टाइल को चार चांद लगाता है।
किस तरह की ड्रेस पर कैसे फुटवियर पहनें, ग्राफिक्स देखिए:
5 हजार साल पहले से हो रहा है हेयर पिन का इस्तेमाल
लड़कियों को हेयर एक्सेसरीज खूब भाती हैं। तरह-तरह की क्लिप, बीड्स, हेयरबैंड, रफल और क्लचर से बालों की स्टाइलिंग चेहरे को नया लुक दे देती हैं, लेकिन क्या आपको पता है कि दुनिया में हेयर पिन का इस्तेमाल 5 हजार साल पहले से हो रहा है। प्राचीन रोम, ग्रीस और चीन में हेयर एक्सेसरीज के सबूत मिले हैं।
प्राचीन रोम में अमीर महिलाएं अपने बालों की स्टाइलिंग पर बहुत वक्त लगाती थीं। वह हाई बन यानी जूड़ा बनाकर उसे ऊन से बने लंबे बैंड से बांधती थीं। 18वीं सदी में विंग का दौर शुरू हुआ। महिलाएं खासकर बालों में पफ बनाती थीं और रंगबिरंगे पिनों से बालों को सजातीं।
प्राचीन चीन में हेयरपिन सेरेमनी होती थी। जब लड़की 15 साल की होती तो उनके बालों को बहुत सारे हेयरपिनों से सजाया जाता। जब लड़की की सगाई हो जाती तो वह अपने मंगेतर को उन हेयरपिनों में से 1 हेयरपिन भेंट कर देती थी। वह हेयरपिन उनके रिश्ते का प्रतीक बन जाता।
हेयरबैंड्स की भी कई वैराइटी है, ग्राफिक्स से जानिए:
हर इंसान का ड्रेस, एक्सेसरीज और फुटवियर्स पहनने का अंदाज अलग होता है और यही फैशन उनकी पर्सनैलिटी को दूसरों से अलग और खास बनाता है। 
फैशन समय के साथ-साथ बदलता रहता है और फैशन की परिभाषा हर इंसान के लिए अलग हो सकती है। फैशन सिर्फ ड्रेसेज, फुटवियर, वॉच, हैंडबैग के स्टाइल से ही नहीं, कलर्स से भी तय होता है। 
इन गर्मियों में ब्लश बैग और फ्लैमिंगो हिल्स ट्रेंड में
आजकल गर्मियों के मौसम में ब्लश बैग और फुटवियर खूब ट्रेंड में हैं। यह नाम भले ही आपको नया लगे, लेकिन इन बैग्स और फुटवियर को ब्लश नाम इसलिए दिया गया क्योंकि इनका कलर पिंक है। गर्मी के मौसम में यह ब्राइट कलर कूल लगता है।
इसी तरह फ्लोरल प्रिंट की फ्लैमिंगो हिल्स भी इस समर सीजन में हिट है। यह पेंसिल हिल्स से लेकर मीडियम हिल्स तक के साइज की होती हैं जिस पर कई तरह के डिजाइन बने हाेते हैं। यह बत्तख या कील के डिजाइन की बनी हो सकती है।
छुट्टी के हिसाब से चूज करें वेकेशन बैग और ड्रेसेज
अगर आप बीच वेकेशन का प्लान बना रहे हैं, तो हर चीज ब्राइट और कूल ही अच्छी लगती है। समुद्र की लहरों के बीच हल्के रंगों के बास्केट बैग और टोटे बैग बेस्ट हैं। इन्हें आप ट्रीकनी (यह वन पीस स्विमवियर होता है जिसमें कमर या पेट के साइड से कट होता है) या बिकनी के साथ कैरी कर सकती हैं। इसके अलावा लड़के बीच वेकेशन पर कैजुअल लाइनिंन या कॉटन की ब्राइट कलर की शर्ट पहन सकते हैं।
अगर आप पहाड़ों पर छुट्टी बिताने की सोच रहे हैं तो बैगपैक बैग में ही सामान रखें। कपड़े भी सोच-समझकर पैक करें। आप वुलन जैकेट ले सकते हैं। इसके अलावा फुल स्लीव शर्ट, पफ्फर जैकेट के साथ मफलर या शॉल लेकर जा सकते हैं।
अगर आप कर्नाटक, मध्यप्रदेश जैसे मैदानी इलाकों पर वेकेशन प्लान कर रहे हैं तो टोटे बैग के साथ लड़के प्रिंटेड पैंट्स, शॉट्स, सिल्क शर्ट अपने पास रखें। लड़कियां कलरफुल शॉर्ट ड्रेस या लॉन्ग ड्रेस और स्कार्फ के साथ टोटे बैग को शामिल कर सकती हैं।
सेलिब्रिटीज का फेवरिट माइक्रो बैग
पिछले दिनों जब नीता मुकेश अंबानी कल्चरल सेंटर की ग्रैंड ओपनिंग हुई तो वहां बॉलीवुड के कई सितारे पहुंचे, लेकिन सबकी नजरें अंबानी परिवार की नई बहू राधिका मर्चेंट पर थम गईं। उन्होंने नामी ब्रैंड का माइक्रो बैग कैरी किया हुआ था जिसकी कीमत 52 लाख रुपए है।
माइक्रो बैग बहुत छोटे साइज का बैग होता है जिसमें केवल लिपस्टिक और क्रेडिट या डेबिट कार्ड ही रखा जा सकता है। आजकल कई सेलिब्रिटीज का यह बैग फेवरेट बना हुआ है। एयरपोर्ट पर दीपिका पादुकोण माइक्रो बैग के साथ दिखीं। प्रियंका चोपड़ा एक एनजीओ के फंक्शन में माइक्रो बैग के साथ स्पॉट हुईं।
एक साइज में नहीं समा सकती खूबसूरती और फैशन
हॉलीवुड में अपना सिक्का जमा चुकीं प्रियंका चोपड़ा को बॉडी शेमिंग का शिकार होना पड़ा। मशहूर स्टाइलिस्ट लॉ रोच ने प्रियंका की बॉडी के बारे में कहा कि वह 'सैंपल साइज' की नहीं है। इस बात का खुलासा प्रियंका ने खुद एक इंटरव्यू में किया। फैशन इंडस्ट्री में सैंपल साइज का मतलब है ब्रेस्ट 34, वेस्ट 24 और हिप्स 34 इंच।
ड्रेस डिजाइनर शिल्पी आहूजा कहती हैं कि फैशन किसी एक बॉडी साइज, शेप या कलर में नहीं बांधा जा सकता है। ब्यूटी के स्टैंडर्ड फैशन मैगजीन और सोशल मीडिया के तय किए हुए हैं। हर इंसान अपने आप में खूबसूरत है और उनकी खूबसूरती किसी एक साइज में फिट नहीं हो सकती। फैशन वही है जो पर्सनैलिटी में चार चांद लगा दे। ब्यूटी सेल्फ केयर और फैशन स्टाइल है। इन दोनों का कॉम्बिनेशन पर्सनैलिटी को यूनीक बनाता है।
फैशन की दुनिया मौसम की तरह है जो वक्त के साथ बदलती रहती है। नया फैशन आता है तो पुराना खत्म…लेकिन जैसे मौसम पलटता है फैशन भी दोबारा लौटकर आता है। फैशन अपनी पर्सनैलिटी और बॉडी के हिसाब से ही करें। 
ग्राफिक्स: सत्यम परिडा
नॉलेज बढ़ाने और जरूरी जानकारी देने वाली ऐसी खबरें लगातार पाने के लिए डीबी ऐप पर 'मेरे पसंदीदा विषय' में 'वुमन' या प्रोफाइल में जाकर जेंडर में 'मिस' सिलेक्ट करें।